Public procurement notice: Prior Information Notice Without Call For Competition
Published: 2024-11-28
Buyer: VTK Kiinteistöt Oy
Country: FI
Region: FI1B1
Contract type: Services
CPV classification: 71530000: Construction consultancy services
Submission deadline: 2025-01-22

Technical requirements: ENNAKKOILMOITUKSEN TAUSTA JA TARKOITUS

VTK Kiinteistöt Oy (jäljempänä "VTK") on valmistelemassa tarjouskilpailua Vantaan Tikkurilan osaamiskampuksen  uudisrakennushankeen rakennuttajakonsultointi-, valvonta- ja asiantuntijapalveluiden hankinnasta. VTK kokoaa nyt tietoja markkinatoimijoista ja niiden tarjoamista ratkaisuista ja julkaisee tässä tarkoituksessa ennakkoilmoituksen / kutsun markkinavuoropuheluun (jäljempänä "Ennakkoilmoitus").

Ennakkoilmoitus ei ole hankintailmoitus tai tarjouspyyntö, vaan kyse on markkinakartoituksesta. Ennakkoilmoituksen julkaisulla ei aloiteta tarjouskilpailua. Hankintailmoitus ja tarjouspyyntö julkaistaan myöhemmin. Ennakkoilmoituksen julkaisu ei velvoita hankintayksikköä toteuttamaan varsinaista hankintaa. Markkinavuoropuheluun osallistuminen ei ole edellytys myöhempään järjestettävään tarjouskilpailuun osallistumiselle. Ennakkoilmoitusta käytetään vain markkinavuoropuhelun järjestämiseen eikä se ole määräaikoja lyhentävä ennakkoilmoitus hankinnasta. Toimittajille ei makseta korvausta markkinavuoropuheluun osallistumisesta. 

HANKINNAN KOHDE

Kortteli 1 -uudisrakennus on opetusrakennus, joka tulee sijoittumaan Tikkurilan osaamiskampuksen alueelle, Jokiniementien ja Valkoisenlähteentien risteysalueen viereen (kortteli 92-62-1). Hankkeeseen kuuluu myös Valkoisenlähteentien ylittävä putkisilta, joka on tarkoitettu opiskelijoiden ja opettajien käyttöön. Kohde on poikkeuksellisen vaativa. Kortteli 1 -uudisrakennus käsittää tilapaikat yhteensä noin 2700 opiskelijalle viidestä eri oppilaitoksesta: Vantaan ammattiopisto Variasta, Tikkurilan lukiosta, Vantaan aikuislukiosta, Vantaan aikuisopistosta ja Vantaan musiikkiopistosta. Kohde on 7-kerroksinen (+ IV-konehuonekerros + kellarikerros). Hankkeen laajuus on 31 000 brm2. Tontin pinta-ala on noin 7900 m2.

Projektinjohtourakalla toteutettavan rakentamisen on tarkoitus alkaa kesäkuussa 2025 maanrakennustöillä ja varsinainen rakennusvaihe jatkuu maanrakennustöiden jälkeen syksyllä 2025 koko kohteen rakennusluvan tultua voimaan. Hankeen arvioitu projektinjohtourakan vastaanotto- ja käyttöönottotarkastus on 15.5.2028, josta projektinjohtourakoitsijan päätoteuttajan velvollisuudet jatkuvat 4.8.2028 asti. Kohteen ja sen opetustoiminnan käynnistyminen on arviolta 7.8.2028. Valmisteilla olevan hankinnan kohteena on rakennuttajakonsultointi-, valvonta- ja asiantuntijapalvelut hankkeen projektinjohtourakan sopimuksen allekirjoituksesta arviolta 7.5.2025 alkaen rakentamis- ja takuuaikavaiheiden ajaksi. Hankinnan kohteena olevien palveluiden toimittajalta tullaan edellyttämään poikkeuksellisen vaativan hankkeen vankkaa kokemusta ja osaamista ja esim. verrattavissa olevasta uudisrakennuskohteesta, jossa urakkamuotona on PJU tai allianssi.

HANKINTAMENETTELY JA HANKINNAN ALUSTAVA AIKATAULU

Tikkurilan osaamiskampusalueen Kortteli 1 -uudisrakennuksen rakennuttajakonsultointi-, valvonta- ja asiantuntijapalveluita koskeva varsinainen hankintamenettely tullaan alustavan arvion mukaan aloittamaan viiveettä tammikuussa 2025, kun markkinavuoropuhelut on käyty ja VTK on laatinut hankinta-asiakirjat, hyödyntänen markkinavuoropuheluissa saatuja tietoja. 

Hankintamenettelynä tullaan todennäköisesti käyttämään julkisista hankinnoista ja käyttöoikeussopimuksista annetun lain (1397 /2016) mukaista rajoitettua menettelyä. Rajoitetussa menettelyssä hankintayksikkö julkaisee ilmoituksen hankinnasta, johon kaikki halukkaat toimittajat voivat pyytää saada osallistua. Ainoastaan hankintayksikön valitsemat ehdokkaat voivat tehdä tarjouksen. Tarjoajiksi hyväksyttävät ehdokkaat valitaan noudattamalla hankintailmoituksessa esitettyjä soveltuvuuden vähimmäisvaatimuksia sekä arviointiperusteita. 

Hankintailmoitus ja osallistumispyyntö julkaistaan alustavan aikataulun mukaan 22.1.2025, jonka jälkeen hankintamenettely etenee seuraavan tavoiteaikataulun mukaisesti:

- Osallistumishakemusten määräaika: vko 6/2025
- Tarjouspyynnön toimitus tarjouskilpailuun valituille ehdokkaille: vko 9/2025
- Tarjousten määräaika: vko 12/2025
- Hankintapäätöksen tiedoksianto tarjoajille: vko 16/2025

MARKKINAVUOROPUHELU

Markkinavuoropuhelun tarkoituksena on kartoittaa markkinatilannetta ja selvittää palveluntuottajien näkemyksiä kilpailun toteuttamiseen liittyen. 

Markkinavuoropuheluun osallistujille pidetään yhteinen keskustelutilaisuus 10.12.2024 klo 08.30 – 10.30 VTK Kiinteistöt Oy:llä Elannontie 3, Vantaa ja neuvotteluhuone Forum 6 1.krs (ravintolan toisella puolella olevalla käytävällä). Microsoft Teams -etäyhteydellä on mahdollista myös osallistua. 

Markkinavuoropuheluun ilmoittautuneet saavat sähköpostitse kalenterikutsun ja siinä myös linkin Microsoft Teams -etäkokoukseen.

Tilaisuuden ohjelma:

- klo 08.30 Tilaisuuden avaus ja esittely
- klo 08.35 Tikkurilan kampusalueen ja sen vaiheistuksen esittely
- klo 09.00 Rakennushankkeen yleisesittely 
- klo 09.20 Suunnittelun tilanne ja tämänhetkiset suunnitelmat 
- klo 09.45 RAP-, VALV- ja ASIANTUNTIJA-hankinnan sisältö ja tavoitteet
- klo 10.00 Kysymyksiä palveluntuottajille ja keskustelua
- klo 10.30 Tilaisuuden päättäminen 

Palveluntuottajia pyydetään ilmoittautumaan 5.12.2024 klo 16.00 mennessä osoitteeseen mauri.koski@dominushankinnat.fi. Viestikenttään merkitään otsikoksi "Tikkurilan osaamiskampusalueen Kortteli 1, RAP, VALV JA ASIANTUNT, ilmoittautuminen markkinavuoropuheluun". Yhteiseen tilaisuuteen ilmoittautumisen yhteydessä on mahdollisuus varata myös kahdenkeskisiä One to One-keskusteluaikoja seuraavista vaihtoehdoista:

- to 12.12. klo 12.45 - 14.15
- to 12.12. klo 14.30 - 16.00
- pe 13.12. klo 8.30 - 10.00
- pe 13.12. klo 10.30 - 12.00
- pe 13.12. klo 13.30 - 15.00
- ma 16.12. klo 11.00 - 12.30
- ma 16.12. klo 13.15 - 14.45
- ti 17.12. klo 8.30 - 10.00

One to One-tilaisuudet järjestetään VTK Kiinteistöt Oy:ssä Vantaalla, paikka vahvistetaan kalenterikutsussa. Ajat varataan ilmoittautumisjärjestyksessä, ellei muuta erikseen myöhemmin sovita.